નવસારી વિધાનસભા બેઠકની ચૂંટણીમાં મુખ્ય બે રાજકીય પક્ષ ભાજપ અને કોંગ્રેસના ઉમેદવારોએ પ્રચાર માટે અલગ અલગ તરકીબો અજમાવી છે. આમાની એક તરકીબ તો મતદારોને અપાતી મતદાર સ્લીપમાં પણ ઉમેદવારની જાહેરાત યા પ્રચાર કરાયો છે. જોકે તરકીબનો ઉપયોગ સામે ચૂંટણી પંચમાં ફરિયાદ થતા ચૂંટણી વિભાગે નવસારી બેઠકના ભાજપના ઉમેદવાર પિયુષ દેસાઈ તથા કોંગ્રેસના ઉમેદવાર ભાવનાબેન પટેલને કારણદર્શક નોટિસ આપી છે.